Ir-regolament tal-kunsill (KEE) Nru 1605/91
ta’ l-10 ta’ Ġunju 1991
li jemenda r-Regolament (KEE) Nru 1784/77 li jikkonċerna ċertifikazzjoni tal-hops
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea,
Wara li kkunsidra r-Regolament tal-Kunsill (EEC) Nru 1696/71 tas-26 ta’ Lulju 1971 dwar l-organizazzjoni komuni tas-suq fil-hops [1], kif emendat l-aħħar mir-Regolament (KEE) Nru 3577/90 [2], u b’mod partikolari Artikolu 2(4) tiegħu,
Wara li kkunsidra l-proposta mill-Kummissjoni,
Billi r-Regolament (KEE) Nru 1784/77 [3] kif l-aħħar emendat bir-Regolament (KEE) Nru 2039/85 [4], jipprovdi għall-ċirkustanzi li taħthom hops jistgħu jkunu proċessati fi prodotti ta’ hops;
Billi fil-prattika, minħabba żviluppi tekniċi, mhux konijiet ta’ hops biss huma wżati għall-immanifatturar ta’ prodotti preparati minn hops, iżda wkoll prodotti minn hops; sabiex jittieħed kont tal-iżvilupp tekniku u prattiku ta’ immaniġjar, ir-riferenzi magħmula għall-ipproċessar ta’ hops fir-Regolament (KEE) Nru 1784/77 għandhom ikunu emendati sabiex prodotti mill-hops jkunu jistgħu jintużaw għal proċessar ulterjuri,
ADOTTA DAN IR-REGOLAMENT:
Artikolu 1
Ir-Regolament (KEE) Nru. 1784/77 qed jiġi emendat kif ġej:
1. F’Artikolu 7, l-espressjoni "hops ċertifikati fil-Komunità" ser tiġi mibdula bit-terminu "hops ċertifikati fil-Komunità, prodotti tal-hops ċertifikati li huma preparati minnhom".
2. Artikolu 8(3) ser jiġi mibdul b’dan li ġej:
"3. Madankollu, hops ċertifikati ta’ oriġini Komunitarja u prodotti minn hops ċertifikati li huma preparati minnhom li huma mill-istess ħsad iżda ta’ varjetajiet differenti u minn żoni ta’ produzzjoni differenti jistgħu jitħalltu fil-manifattura ta’ trab u estratti sakemm iċ-ċertifikat li jkun magħhom jiddikjara:
(a) il-varjetajiet użati, iż-żona ta’ produzzjoni u s-sena ta’ ħsad;
(b) il-perċentwal ta’ piż ta’ kull varjetà użata fit-taħlita; jekk prodotti minn hops intużaw fit-taħlita b’konnijiet ta’ hops għal manifaturar ta’ prodotti minn hops, jew jekk prodotti minn hops differenti ġew użati, il-piż ta’ perċentwali ta’ kull varjetà ibbażat fuq il-kwantità ta’ konijiet ta’ hops kien użat għall-preparazzjoni tal-prodotti;
(ċ) in-numri ta’ riferenza taċ-ċertifikati li nħarġu għal hops u l-prodotti minn hops użati."
Artikolu 2
Dan ir-Regolament jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal- Komunitajiet Ewropej.
Dan ir-Regolament ser ikun jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, fl-10 ta’ Ġunju 1991.